గూగుల్ క్రోమ్
ఈ బ్రౌజర్‌ను మొదట సెప్టెంబర్ 2, 2008న 43 భాషల్లో మైక్రోసాఫ్ట్ విండోస్ (XP మరియు దాని తరువాత విడుదలైన వెర్షన్‌లకు) కోసం బహిరంగంగా విడుదల చేశారు, అధికారికంగా ఇది ఒక బేటా వెర్షన్. మైక్రోసాఫ్ట్ విండోస్ కోసమే అందుబాటులోకి తీసుకొచ్చినప్పటికీ, క్రోమ్ చాలా త్వరగా దాదాపు 1% మార్కెట్ వాటాను సాధించగలిగింది. దీని వినియోగం ప్రారంభంలో వేగంగా పెరిగినప్పటికీ, అక్టోబరు 2008లో 0.69%నికి పడిపోయి, కనిష్ఠ స్థాయికి చేరుకుంది. తరువాత మళ్లీ దీని వినియోగం పెరగడం మొదలైంది, డిసెంబరు 2008లో క్రోమ్ మళ్లీ 1% మార్కెట్ వాటాను అధిగమించింది.
గూగుల్ క్రోమ్
క్రోమ్ యొక్క వినియోగదారు ఇంటర్‌ఫేస్‌లో ట్యాబ్‌లు ప్రధాన భాగంగా ఉంటాయి, అందువలన ఇవి నియంత్రణల (కంట్రోల్స్) కింద కాకుండా విండో పైభాగంలో అమర్చారు. ఈ సూక్ష్మ మార్పు విండోస్ ఆధారిత అనేక ప్రస్తుత ట్యాబ్‌లతోపాటు అందుబాటులోకి వచ్చిన ఇతర బ్రౌజర్‌లతో వ్యత్యాసాన్ని చూపిస్తుంది. ట్యాబ్‌లను (వాటి స్థితితోసహా) విండో కంటైనర్‌ల మధ్య లాగడం ద్వారా సులభంగా బదిలీ చేయవచ్చు. ప్రతి ట్యాబ్‌కు "ఓమ్నీబాక్స్‌" తోపాటు, దాని సొంత నియంత్రణల సమితి ఉంటుంది.